User talk:Prof.vaibhav

"World Cup - सचिन का Oscar, सचिन का Nobel"

100 मंजिल की ईमारत में आप अधिकतम कितने ऊपर जा सकते हैं? ज़ाहिर सी बात है अधिकतम 100 मंजिल. आज वानखेड़े मैदान में सचिन तेंदुलकर के लिए भी कुछ ऐसा ही घटित हुआ है.

"महेनत का फल देने के लिए प्रकृति भी बाध्य है" अगर आप भी इस प्राचीन कहावत से सरोकार रखते हैं तो दिल के एक कोने से एक आवाज़ सुनाई देगी कि ये World Cup सचिन तेंदुलकर कि २१ साल की तपस्या का फल है, जो की ईश्वर ने उसके खेल के अंतिम पड़ाव पर दिया है. 1992, 1996, 1999, 2003, 2007 ये पांच अवसर ऐसे थे जब विश्व का महानतम खिलाड़ी अपने शतकों के फावड़े से रनों की पाताल तक ज़मीन खोदने के बाद भी World Cup रुपी नीर से अपने कंठ की प्यास न बुझा सका.

परोक्ष रूप से अगर हम देखें तो इसके पीछे भी ईश्वर की एक चाल थी, क्यूंकि कहते है की शिखर पे पहुचने के बाद फिर कुछ भी पाने की लालसा इंसान के अन्दर लुप्त हो जाती है और अगर ये लालसा सचिन के शिखर प्राप्त कर लेने के उपरान्त समाप्त हो जाती तो क्या आज रिकॉर्ड का वर्ल्ड रिकॉर्ड सचिन के नाम हो सकता था? कभी नहीं. वर्ल्ड कप को पाने की चाहत उसे उम्र की साथ जवान करती गई सिर्फ इसलिए क्यूंकि जाने का वक़्त करीब है और अभी एक सबसे बड़ा लक्ष्य बाकि है ये सोच और उसकी ये गहरी चाहत उसके खेल को निरंतर सुधारती रही. और आज वो दिन आ गया जो उसके जीवन काल के सबसे महत्वपूर्ण पल को उसकी अनगिनत सफलताओं से भरी झोली में डाल गया.

मैंने सचिन के चेहरे पर कभी वो ख़ुशी नहीं देखी जो आज वर्ल्ड कप को हाथ में लेकर मैदान में दौड़ते हुई उसके चेहरे पर थी. सचिन पहली बार आज खेल के मैदान पर भाव विभोर हो उठे थे. सचिन ने पहली बार खेल मैदान पर champagne की बोटेल को मुह से लगा कर पिया. सचिन ने पहली बार अपने बच्चों को खेल मैदान में लाकर उनके साथ ट्राफी लेकर दौड़ते हुए उन्हें एहसास कराया कि उनका पिता आज मानो सब कुछ जीत गया हो. सचिन के चेहरे पर ऐसी ख़ुशी ऐसा संतोष ऐसा सुकून पहले कभी देखने को नहीं मिला.

मैं भारत के वर्ल्ड कप जीतने से बेहद खुश हूँ पर उससे कहीं ज्यादा इस बात से कि सचिन तेंदुलकर World Cup ले आये. एक चीज जिसकी कल्पना करना भी काफी मुश्किल लगता है कि जिस दिन सचिन कहेंगे कि वो क्रिकेट से संन्यास ले रहे हैं वो दिन कैसा होगा? मेरे ख्याल से ये वो दिन होगा जब एक खेल से संन्यास लेने वाले खिलाड़ी के लिए पूरा देश झलकते आंसुओं से रोएगा.